stanford-oval/wikipedia huggingface dataset:
Khadijo Mohamed Diriye

Khadijo Mohamed Diriye
Khadijo Mohamed Diriye (somaliksi Khadiijo Maxamed Diiriye, arab. خديجة محمد ديري‎; 2. huhtikuuta 1949 Mogadishu, Somalia – 20. joulukuuta 2023 Djibouti, Djibouti) oli somalialainen poliitikko.
Diriye työskenteli muun muassa koulun opettajana, sihteerinä ja kirjanpitäjänä ennen pääsyään Somalian vuosina 2000–2004 tunnustetun siirtymäkauden parlamentin jäseneksi. Sittemmin hän toimi useaan otteeseen ministerinä Somalian vuosien 2004–2012 siirtymäkauden hallituksessa ja vuonna 2012 perustetussa keskushallinnossa. Diriye oli muun muassa nuoriso- ja urheiluministeri vuosina 2010–2011 ja 2017–2020 sekä hätäavun ja suuronnettomuuksien hallinnan ministeri vuosina 2020–2022. Hän myös johti parlamentin tutkimus-, teknologia-, posti- ja viestintäkomiteaa vuosina 2011–2012 sekä ihmisoikeuksien, naisasioiden ja humanitaaristen asioiden komiteaa vuonna 2013. Monilla aloitteillaan Diriye pyrki parantamaan naisten ja lasten asemaa Somaliassa.
Diriye kuoli leikkauksesta huolimatta vammoihin, jotka sai kaatuessaan portaissa hotellissa Djiboutissa. Hän oli onnettomuuden sattuessa ollut vierailulla Djiboutissa muun muassa pääministeri Hamza Abdi Barren kanssa. Kuollessaan Diriye oli Somalian naisten oikeuksien ja ihmisoikeuksien kehityksen ministeri. Hänet haudattiin Mogadishuun 21. joulukuuta 2023.
Klaukkalan terveysasema

| Klaukkalan terveysasema |
| --- | --- |
 Klaukkalan terveysasema on Nurmijärven Klaukkalassa toimiva julkisen palvelun terveysasema. Kuvassa osa terveysasemaa.
Osoite:  Vaskomäentie 2, 01800 Klaukkala
Sijainti:  Klaukkala, Nurmijärvi
Koordinaatit:  60.3800°N, 24.7469°E
Omistaja:  Nurmijärven kunta
Käyttäjä:  Nurmijärven kunta, HUSLAB
Julkisivumateriaali:  Tiili
Terveysasemat
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Klaukkalan terveysasema on Nurmijärven Klaukkalan kylän taajama-alueella toimiva kunnallinen terveysasema.
Aiheesta muualla

Hyvinkään sairaalan päivystys: Hyvinkää Akuutti (hus.fi)
Khaemwase

Khaemwasea kuvaava hiekkakiviveistos British Museumissa.
Prinssi Khaemwase oli Egyptin faaraon Ramses II:n neljäs ja parhaiten tunnettu poika, jonka hän sai Isetnofretin kanssa.
Hänellä oli kruununprinssin asema isänsä 50–55 hallintovuotena ennen kuolemaansa. Hän myös palveli Ptahin ylipappina ja Memfisin kuvernöörinä. Hän entisöi useita aiempien kuninkaiden ja ylimysten patsaita kuten Sepseskafin, Sahuran ja Nyuserre Inin. Hän entisöi myös Unasin pyramidin Sakkarassa. Tämän takia häntä kutsutaan joskus ”ensimmäiseksi egyptologiksi”.
Myöhempinä aikoina Khaemwase on muistettu viisaana miehenä ja kuvattiin sankariksi useissa tarinoissa. Hänen uskotaan olevan haudattu Sakkaraan.
Klaukkalan linja-autoasema

Klaukkalan nykyinen linja-autoasema matkakeskuksen yhteydessä.
Klaukkalan linja-autoasema on Nurmijärven Klaukkalassa sijaitseva käytöstä poistettulinja-autoasema. Henkilöliikenne asemalla loppui uuden matkakeskuksen avautumisen myötä. Linja-autoasemalla toimii toistaiseksi Matkahuollon asiamies.
Liikennöinti

Linja-autoasemalta kulkee toistaiseksi pelkästään paikallisliikenteen vakiovuoroja sekä tilausajoja.
Luettelo Expansen jaksoista

Tämä on luettelo tv-sarja Expansen jaksoista.
Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 10 | 14. joulukuuta 2015 | 2. helmikuuta 2016 |
|  | 2 | 13 | 1. helmikuuta 2017 | 19. huhtikuuta 2017 |
|  | 3 | 13 | 11. huhtikuuta 2018 | 27. kesäkuuta 2018 |
|  | 4 | 10 | 2019 |  |
Ensimmäinen tuotantokausi (2015-2016)

| # | Σ # | Nimi | Nimi (suom> ) | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- | --- |
| 1 | 1 | Dulcinea |   | Terry McDonough | Mark Fergus & Hawk Ostby | 2015-12-14 |
  
| 2 | 2 | The Big Empty |   | Terry McDonough | Mark Fergus & Hawk Ostby | 2015-12-15 |
  
| 3 | 3 | Remember the Cant |   | Jeff Woolnough | Robin Veith | 2015-12-22 |
  
| 4 | 4 | CQB |   | Jeff Woolnough | Naren Shankar | 2016-12-29 |
  
| 5 | 5 | Back to the Butcher |   | Rob Lieberman | Dan Nowak | 2016-01-05 |
  
| 6 | 6 | Rock Bottom |   | Rob Lieberman | Jason Ning | 2016-01-12 |
  
| 7 | 7 | Windmills |   | Bill Johnson | Daniel Abraham & Ty Franck | 2016-01-19 |
  
| 8 | 8 | Salvage |   | Bill Johnson | Robin Veith | 2016-01-26 |
  
| 9 | 9 | Critical Mass |   | Terry McDonough | Robin Veith & Dan Nowak and Naren Shankar | 2016-02-02 |
  
| 10 | 10 | Leviathan Wakes |   | Terry McDonough | Mark Fergus & Hawk Ostby | 2016-02-02 |
Toinen tuotantokausi (2017)

| # | Σ # | Nimi | Nimi (suom> ) | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- | --- |
| 1 | 11 | Safe |   | Breck Eisner | Mark Fergus & Hawk Ostby | 2017-02-01 |
  
| 2 | 12 | Doors & Corners |   | Breck Eisner | Daniel Abraham & Ty Franck | 2017-02-01 |
  
| 3 | 13 | Static |   | Jeff Woolnough | Robin Veith | 2017-02-08 |
  
| 4 | 14 | Godspeed |   | Jeff Woolnough | Dan Nowak | 2017-02-15 |
  
| 5 | 15 | Home |   | David Grossman | Mark Fergus & Hawk Ostby | 2017-02-22 |
  
| 6 | 16 | Paradigm Shift |   | David Grossman | Naren Shankar | 2017-03-01 |
  
| 7 | 17 | The Seventh Man |   | Kenneth Fink | Georgia Lee | 2017-03-08 |
  
| 8 | 18 | Pyre |   | Kenneth Fink | Robin Veith | 2017-03-15 |
  
| 9 | 19 | The Weeping Somnambulist |   | Mikael Salomon | Hallie Lambert | 2017-03-22 |
  
| 10 | 20 | Cascade |   | Mikael Salomon | Dan Nowak | 2017-03-29 |
  
| 11 | 21 | Here There Be Dragons |   | Rob Lieberman | Georgia Lee | 2017-04-05 |
  
| 12 | 22 | The Monster and the Rocket |   | Rob Lieberman | Mark Fergus & Hawk Ostby | 2017-04-12 |
  
| 13 | 23 | Caliban's War |   | Thor Freudenthal | Daniel Abraham & Ty Franck & Naren Shankar | 2017-04-19 |
Kolmas tuotantokausi (2018)

| # | Σ # | Nimi | Nimi (suom> ) | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- | --- |
| 1 | 24 | Fight or Flight |   | Breck Eisner | Mark Fergus & Hawk Ostby | 2018-04-11 |
  
| 2 | 25 | IFF |   | Breck Eisner | Daniel Abraham & Ty Franck | 2018-04-18 |
  
| 3 | 26 | Assured Destruction |   | Thor Freudenthal | Dan Nowak | 2018-04-25 |
  
| 4 | 27 | Reload |   | Thor Freudenthal | Robin Veith | 2018-05-02 |
  
| 5 | 28 | Triple Point |   | Jeff Woolnough | Georgia Lee | 2018-05-09 |
  
| 6 | 29 | Immolation |   | Jeff Woolnough | Alan DiFiore | 2018-05-16 |
  
| 7 | 30 | Delta-V |   | Kenneth Fink | Naren Shankar | 2018-05-23 |
  
| 8 | 31 | It Reaches Out |   | Kenneth Fink | Mark Fergus & Hawk Ostby | 2018-05-30 |
  
| 9 | 32 | Intransigence |   | David Grossman | Hallie Lambert | 2018-06-06 |
  
| 10 | 33 | Dandelion Sky |   | David Grossman | Georgia Lee | 2018-06-13 |
  
| 11 | 34 | Fallen World |   | Jennifer Phang | Dan Nowak | 2018-06-20 |
  
| 12 | 35 | Congregation |   | Jennifer Phang | Daniel Abraham & Ty Franck | 2018-06-27 |
  
| 13 | 36 | Abaddon's Gate |   | Simon Cellan Jones | Daniel Abraham & Ty Franck & Naren Shankar | 2018-06-27 |
Neljäs tuotantokausi (2019)

| # | Σ # | Nimi | Nimi (suom> ) | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- | --- |
| 1 | 37 | New Terra |   |   |   |   |
  
2:  
  
3:  
  
4:  
  
5:  
  
6:  
  
7:  
  
8:  
  
9:  
  
10:
Kohlschütter–Tönzin oireyhtymä

Kohlschütter–Tönzin oireyhtymä on geneettinen synnynnäinen oireyhtymä, joka aiheuttaa muun muassa epilepsiaa, kehitysvammaisuutta ja hammaskiilteen kehityshäiriön (amelogenesis imperfecta).
Kohlschütter–Tönzin oireyhtymän oirekuva on yksilöllisesti vaihteleva. Epilepsia puhkeaa varhaislapsuudessa. Sitä edeltävä kehitys saattaa olla tavanomaista, ja osalla potilaista jo aiemmin ilmennyt kehitysviive vaikeutuu epilepsiakohtausten alkamisen myötä. Usein kehitysvamman vaikeusaste korreloi epilepsian vaikeusasteen kanssa. Oireisto onkin luokiteltu epileptiseksi enkefalopatiaksi. Kohlschütter–Tönzin oireyhtymä voi kuulua tyypillisimpinä pidettyjen oireiden ohella usein spastisuutta, joka monissa tapauksissa lisääntyy lapsen varttuessa. Monet muutkin oireista ovat eteneviä eli oireyhtymässä esiintyy opittujen taitojen taantumista. Osa sairastuneista lapsista ei koskaan opi puhumaan tai liikkumaan. Osa kävelemään oppineistakin menettää kävelykykynsä ennen 20 ikävuotta. Vaikeassa oirekuvassa kognitiiviset ja liikunnalliset taidot voivat kadota jo lapsuuden mittaan. Oireyhtymän yhteydessä esiintyy myös varhain puhkeavaa dementiaa. Kohlschütter–Tönzin oireyhtymään liittyvä amelogenesis imperfecta ilmenee sekä maitohampaissa että pysyvissä hampaissa. Se tuo hampaisiin keltaisen tai ruskehtavan sävyn.
Kohlschütter–Tönzin oireyhtymä johtuu ROGDI-geenin mutaatiosta kromosomialueella 16p13. Oireiston periytyminen on autosomaalinen ja peittyvä. Esiintyvyydeksi on arvioitu vastasyntyneillä alle yksi miljoonasta. Vuoteen 2021 mennessä maailmassa oli asetettu vasta 43 Kohlschütter–Tönz-diagnoosia. Erotusdiagnostisesti huomionarvoinen tila on esimerkiksi Sjögren–Larssonin oireyhtymä. Tunnetaan myös Kohlschütter–Tönzin oireyhtymän kaltainen oireyhtymä, joka johtuu mutaatiosta SATB1-geenissä kromosomialueella 3p24. Osittain myös tuberoosiskleroosi saattaa muistuttaa Kohlschütter–Tönzin oireyhtymää. Kohlschütter–Tönzin oireyhtymän ennuste vaihtelee yksilöllisesti oirekuvan mukaan. Oireyhtymän kuvasivat ensimmäisinä vuonna 1974 sveitsiläisessä perheessä Alfried Kohlschütter ja Otmar Tönz. ROGDI-geenin mutaatio löydettiin oireyhtymän taustalta vuonna 2012.
Koho – Utopia Forssasta

| Koho – Utopia Forssasta |
| --- | --- |

Ohjaaja:  Sakari Suuronen
Käsikirjoittaja:  Sakari Suuronen Jussi Sandhu
Tuottaja:  Mika Ritalahti Niko Ritalahti
Säveltäjä:  Miki Brunou
Kuvaaja:  Simona Susnea
Leikkaaja:  Jussi Sandhu Sakari Suuronen
Valmistustiedot
Valmistusmaa:  Suomi
Tuotantoyhtiö:  Silva Mysterium
Ensi-ilta:  2021
Kesto:  47 minuuttia
Alkuperäiskieli:  suomi englanti
Aiheesta muualla
IMDb
Elonet
Infobox OKNimi-testi OK: 
Koho – Utopia Forssasta on Sakari Suurosen ohjaama suomalainen dokumenttielokuva vuodelta 2021.
Elokuva on henkilödokumentti Koho-jääkiekkomailan ja mailatehtaan perustajasta, Kari Arosta.
Kolarin kunnantalo

| Kolarin kunnantalo |
| --- | --- |
 Kolarin kunnantalo
Sijainti:  Kolari
Julkisivumateriaali:  punainen tiili
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Yksityiskohta Kolarin kunnantalosta
Kolarin kunnantalo on Kolarin kunnan kunnantalo, joka sijaitsee Kolarin kylässä. Talon huipulla olevat liekit kuvastavat kunnan vaakunaa. Kunnantalon vieressä on kunnankirjasto, poliisi ja Kela. Kunnantalossa on myös kahvilaravintola Lounastupa.
Khares

Khares (m.kreik. Χάρης, Kharēs, lat. Chares) voi viitata seuraaviin antiikin kreikkalaisiin henkilöihin:
Khares Ateenalainen (300-luku eaa.), sotapäällikkö
Khares Mytileneläinen (300-luku eaa.), Aleksanteri Suuren hovissa vaikuttanut historioitsija
Khares Lindoslainen (300/200-luku eaa.), kuvanveistäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Khares”, voi hakea sivunnimihaulla, laajalla sivunnimihaulla tai tekstihaulla.
Karl Sanders

Karl Sanders, 2017
Karl Sanders (s. 5. kesäkuuta 1964 Greenville, Etelä-Carolina, Yhdysvallat) on yhdysvaltalaisen death metal -yhtyeen Nilen kitaristi-laulaja ja perustaja. Hänellä on äärimmäisen nopea ja tekninen soittotyyli ja erittäin matala ääni. Sanders käyttää Jackson Guitarsin, Deanin ja Kxk:n kitaroita.
Sanders on julkaissut kaksi Lähi-idän esi-islamistisesta kulttuurista ja musiikkiperinteestä vaikutteita saanutta  soolojulkaisua, Saurian Meditation vuonna 2004 ja Saurian Exorcisms vuonna 2009.
Laitteisto

Kxk Warrior V (kitara)
Jackson Custom Nile King V (kitara)
Dean V 79 (kitara)
Dean ML 79' (kitara)
Fender Stratocaster (kitara)
Seymour Duncan Invader (mikrofonit)
Marshall JCM 2000 (vahvistin)
Marshall (vahvistinkaapit)
Diskografia

Nile
Soolotuotanto
Saurian Meditation (2004,  Relapse Records)
Saurian Exorcisms (2009,  The End Records)
Saurian Apocalypse (2022,  Napalm Records)
Aiheesta muualla

NILE-Catacombs Official page (Arkistoitu – Internet Archive)
Official Relapse Records Band Page[vanhentunut linkki]
Kiminginjärvi (Saarijärvi)

| Kiminginjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°36′19″N, 24°44′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarhianjoen alue (35.63)
Laskujoki:  Kiminginjoki 
Järvinumero:  35.637.1.005
Mittaustietoja
Pinnankorkeus:  208,3 m  
Rantaviiva:  9,612 km  
Pinta-ala:  1,73965 km²  
Tilavuus:  0,00278344 km³  
Keskisyvyys:  1,6 m  
Saaria:  5 
 fiKiminginjärvi 
Kiminginjärvi , tai myös Kiiminginjärvi , on Keski-Suomessa Saarijärvellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 170 hehtaaria eli 1,7 neliökilometriä. Se on 2,5 kilometriä pitkä ja 1,9 kilometriä leveä. Järven eteläpää on kuin pitkä lahti ja pohjoispäässä järvi levenee sivusuuntiin. Järven luoteispäässä on Ritoniemi, jonka viereen jää lahti. Lahdessa sijaitsee Kiiminkijoen luusua. Järvessä on kartan mukaan viisi saarta, jotka sijaitsevat järven keskivaiheilla. Suurin saarista Aittosaari on alle 40 metriä pitkä. Muita nimettyjä saaria ovat Myllysaari ja Kalliosaari. Saaret ovat kaikki autioita.
Järven tilavuus on 2,7 miljoonaa kuutiometriä eli 0,0027 kuutiokilometriä ja järven keskisyvyys on 1,6 metriä. Järven rantaviivan pituus on 10 kilometriä ja sen rannat ovat toisinaan soistunutta mutta myös kovaa metsämaata. Järven asutus on haja-asutusta ja sen pohjoisrannalla sijaitsee yksi maatila. Osa asutuksesta keskittyy Kukon kulmakunnalle, jonka läpi kulkee itä-länsi-suuntainen seututie 633. Järven rannoille on rakennettu lähes 30 vapaa-ajan asuntoa. Seututieltä haarautuu järven itäpuolelle etelään kulkeva yhdystie 16529 ja länsipuolelta etelään kulkeva kylätie. Näiltä teiltä tulee asutukselle tiet.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Kiminginjoen valuma-alueeseen (35.637) järvi kuuluu. Järven vedenpinnan korkeus on 208,3 metriä mpy. Monet järveä ympäröivät suot on ojitettu tiheästi. Tällaisia soita ovat esimerkiksi Mokkulanneva, Sikosuon pohjoispuoli ja Ampiaissuon eteläpuoli. Soiden johto-ojat on johdettu järveen.
Järvi saa kaiken vedestään omalta valuma-alueeltaan, koska se on vesistönsä latvavesistöjä. Kiminginjoen valuma-alueella on seitsemän yli hehtaarin kokoista järveä tai lampea, joista neljä laskee suoraan tai välillisesti järveen. Niistä huomattavimpia ovat Isojärvi (37 ha), jonka laskuoja laskee pienen ja alle hehtaarin kokoisen Varsalammin kanssa järven pohjoispäähän. Mäkilampi (2 ha) laskee omaa ojaa myöten pohjoisrantaan hieman lännempänä kuin Tohtaanjärvi (28 ha), joka laskee järven koillisrantaan. Ahvenlampi (6 ha) laskee vuorostaan Tohtaanjärveen.
Kiiminginjoki lähtee järven luoteispään lahdelta ja se luikertelee Jokijärven (8 ha) läpi ja sen alapuolella siihen yhtyy pohjoisesta Salapohjanpuro. Kiiminginjoki laskee Länsi-Multian Saarijärven (38 ha) koillisrantaan. Saarijärvestä alkava Kukonjoki muuttuu alempana Soutujoeksi, joka laskee Tarhapäänjärveen (285 ha). Se laskee vuorostaan Keurusselän Tarhian lahteen.
Kivimäe

| Kivimäe |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Nõmme
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  2,22 km²
Väkiluku (1.1.2018):  4 856
 – Väestötiheys:  2 187,4 as./km²
Infobox OKVirheellinen NIMI-arvo: 
Kivimäe on asuinalue (vir. asum) Nõmmen kaupunginosassa Tallinnassa. Sen pinta-ala on 222 hehtaaria ja väkiluku 4 856 henkeä (1.1.2018). Vuoden 2014 alussa asuinalueen väestöstä 87 prosenttia oli virolaisia.
Alueella sijaitsee Kivimäen rautatieseisake.
Aiheesta muualla

Kuvia tai muita tiedostoja aiheesta Kivimäe Wikimedia Commonsissa
Keski-Uusimaa

Pääkaupunkiseutu ja sen ympäristökuntia.
Keski-Uusimaa on alue Uudellamaalla. Alue on Länsi-Uudenmaan tavoin epämääräisesti määritelty, mutta sen katsotaan yleisesti käsittävän pääkaupunkiseudun pohjoispuolella sijaitsevat Hyvinkään, Järvenpään ja Keravan kaupungit sekä Nurmijärven, Mäntsälän ja Tuusulan kunnat. Asukkaita alueella on noin 200 000.
Keski-Uudellamaalla toimivien yhteisöjen ja laitosten toimialueita

Kymmenen Keski-Uudenmaan kunnan, yrityselämän ja oppilaitosten yhteistoimintaa harjoittava kumppanuusverkosto Kuuma käsittää Hyvinkään, Järvenpään ja Keravan kaupungit sekä Kirkkonummen, Mäntsälän, Nurmijärven, Pornaisten, Sipoon, Tuusulan ja Vihdin kunnat.
Keski-Uudenmaan kauppakamariyksikön toimialueena on Keski-Uusimaa. Keski-Uudenmaan kauppakamari on osa Helsingin seudun kauppakamaria.
Keski-Uudenmaan Nuorkauppakamari toimii Keravan, Sipoon ja Tuusulan alueella.
Entisen Keski-Uudenmaan poliisilaitoksen toiminta-alueena oli Hyvinkään, Järvenpään ja Keravan kaupungit sekä Mäntsälän, Nurmijärven, Pornaisten ja Tuusulan kunnat. Nykyisin kyseiset kunnat kuuluvat Itä-Uudenmaan poliisilaitoksen alueeseen.
Keski-Uudenmaan pelastuslaitoksen toiminta-alueena on Hyvinkään, Järvenpään, Keravan ja Vantaan kaupungit sekä Mäntsälän, Nurmijärven, Pornaisten ja Tuusulan kunnat.
Keski-Uudenmaan hyvinvointialueeseen kuuluvat Hyvinkään ja Järvenpään kaupungit sekä Mäntsälän, Nurmijärven, Pornaisten ja Tuusulan kunnat.
Keski-Uudellamaalla ilmestyvän sanomalehti Keski-Uudenmaan levikkialueena on Järvenpää, Kerava, Mäntsälä, Nurmijärvi, Sipoo ja Tuusula.
Jalkapalloseura PK Keski-Uusimaa toimii Keravalla ja Tuusulassa.
Khaibarsola

Khaibarsola (pašt. ‏Kowtal-e Khaybar‎, engl. Khyber Pass) yhdistää Afganistanin ja Pakistanin vaikeakulkuisessa vuoristossa. Sola sijaitsee noin tuhannen metrin korkeudessa. Se on ollut vuosisatojen ajan tärkeä reitti Keski- ja Etelä-Aasian välillä, ja sillä on ollut suuri strateginen merkitys. Solan ympäristö on pataanien kotiseutua; Peshawarin kaupunki Pakistanin Luoteisprovinssissa sijaitsee sen suulla.
Solan alkua ja loppua on vaikea määritellä; usein sen sanotaan ulottuvan Pakistanin Jamrudista Afganistanin Torkhamiin, joita yhdistää 48 km pitkä mutkainen maantie. Maantien rakennuttivat britit 1879. Solaan valmistui rautatie 1925.
Sola on perinteinen salakuljetusreitti, jota pitkin nykyisin kulkee tavaraa ja ihmisiä Afganistanista Pakistaniin.
Aiheesta muualla

Kuvia tai muita tiedostoja aiheesta Khaibarsola Wikimedia Commonsissa
Liukuhihnasushi

Liukuhihnasushia Bluewater-kauppakeskuksessa Englannissa
Liukuhihnasushi (japaniksi: 回転寿司, Hepburn-järjestelmä: kaiten-zushi) on sushi-ravintolan tyyppi joka on yleinen Japanissa. Australaasiassa sitä kutsutaan myös sushijunaksi.
Sushi-lautaset asetetaan liukuhihnalle joka kulkee koko ravintolan läpi ja kulkee jokaisen asiakkaan pöydän ohi. Asiakkaan lasku perustuu hänen syömänsä sushin laatuun ja määrään. Joissain ravintoloissa käytetään erilaista konseptia kuten puisia "sushiveneitä" jotka kulkevat pieniä kanaaleita pitkin, tai pieniä vetureita jotka kulkevat junarataa pitkin.
Ravintolat

Liukuhihnasushin ominainen piirre on ravintolan läpi kulkeva sushilautasten jono. Valikoima ei usein rajoitu pelkkään sushiin vaan voi myös sisältää muitakin ruokia kuten karaagea, edamamea, salaattia, keittoa, hedelmiä, jälkiruokia ja muita ruokia ja juomia.
Jotkut ravintolat käyttävät RFID-tunnisteita tai muita järjestelmiä poistaakseen liukuhihnalta sushin joka on kiertänyt siellä liian kauan.
Ravintolat > Erikoistilaukset

Jos asiakkaat eivät löydä haluamaansa sushia tai muuta ruokaa, he voivat tehdä erikoistilauksia. Joskus tätä varten on käytössä erillinen puhelinjärjestelmä liukuhihnan yläpuolella, kun taas modernimmissa ravintoloissa on tätä varten kosketusnäyttö tai tabletti. Jos ruokaa tilataan vain pieni määrä, se asetetaan liukuhihnalle merkittynä niin että muut asiakkaat tietävät sen olevan erikoistilaus; yleensä sushilautanen asetetaan lieriömäiselle jalustalle johon on merkitty kuka asiakas sen tilasi. Joissain ravintoloissa on erikoistilauksia varten erillinen liukuhihna, tai automatisoitu tarjoiluvaunu jolla tilaus voidaan lähettää suoraan sen tilanneen asiakkaan luokse. Suuremmat tilaukset tuo usein tarjoilija suoraan asiakkaalle.
Asiakkaiden pöydistä löytyvät usein valmiina mausteet ja ruokailuvälineet, kuten inkivääri, syömäpuikot, soijakastike ja pienet lautaset soijakastiketta varten. Wasabi voi sijaita joko pöydässä tai liukuhihnalla. Itsepalveluna tarjoiltu tee ja jäävesi sisältyy usein aterian hintaan, kupit asetetaan hyllylle liukuhihnan yläpuolelle ja teepussit tai vihreän teen jauhe pöydällä olevaan astiaan. Pöydillä on usein märkiä paperipyyhkeitä ja muovisia rasioita sushin kotiin mukaanottamista varten.
Ravintolat > Laskutus

Ateria laskutetaan laskemalla syödyn sushin laatu ja määrä. Erimuotoiset tai -väriset lautaset ovat usein eri hintaisia, maksaen yleensä 100-500 jeniä tai sen vastineen paikallisessa rahassa (esimerkiksi islantilaisessa liukuhihnasushiravintolassa lautaset voivat maksaa 250-480 kruunua kappaleelta). Jokaisen lautasen hinta näkyy taululla tai julisteessa ravintolan sisällä. Yleensä halvimmat sushit ovat yksinkertaisilla lautasilla ja lautasten koristeellisuus kasvaa hinnan myötä. Kalleimat sushit ovat yleensä kullanvärisillä lautasilla. Kalleimmat sushit voidaan asettaa kahdelle eri lautaselle, jolloin ne maksavat yksittäisten lautasten summan verran. Joissain liukuhihnasushiravintoloissa, kuten Kappa Sushi tai Otaru Zushi, kaikki sushilautaset maksavat 100 jeniä kappaleelta. Tämä vastaa 100 jenin kauppojen periaatetta. Liukuhihnan yläpuolella on nappi jolla voi kutsua tarjoilijan laskemaan lautaset. Joissain ravintoloissa on laskentakone johon asiakas jättää lautasensa jotka sitten lasketaan automaattisesti, tai ne voidaan laskea RFID-tunnisteiden mukaan erillisellä lukulaitteella.
Ravintolat > Liukuhihnan toiminta

Liukuhihna on ohut ja kapea, suunniteltu toimimaan ahtaassa sushiravintolassa. Melkein kaikki japanilaiset sushiliukuhihnat tehdään Ishikawan prefektuurissa.
Standardimallinessa liukuhihnassa on erityinen puolikuun muotoinen muovinen yläketju. Ketju sijaitsee sivuttain, puolikuulevyt on kytketty toisiinsa nastojen avulla. Tämä mahdollistaa ketjulle hyvin pienen kääntösäteen ja antaa liukuhihnan kääntyä hyvinkin ahtaista kulmista. Liukuhihnan vaakasuoran suunnan johdosta ketjulla ei ole kääntöpuolta, mikä estää ketjua jäämästä jumiin ja mahdollistaa matalamman toimintaprofiilin.
Isoissa ravintolaketjuissa on käytössä erilaisia nastamekanismeja (yleensä ruostumattomasta teräksestä), erimuotoisia lautasia, pintakäsittelyjä ja niin edelleen riippuen yksittäisestä toimipisteestä. Monet asiakkaat kysyvät myös liukuhihnojen valmistajilta erikseen valmistettuja sushilautasia. Liukuhihnojen innovaatioihin kuuluu ketjuton valmistus joka takaa hiljaisemman toiminnan ja suuremman vapauden suunnitella ketjun kulku, useammassa tasossa kulkevat liukuhihnat joilla voi kuljettaa enemmän sushia ahtaissa tiloissa, ja nopeat hihnat erikoistilauksia varten.